Skaudaliai

Skaudaliai (seniau Skaudaičiai) – kaimas šiaurės rytinėje Kretingos rajono savivaldybės dalyje, Imbarės seniūnijoje, 5 km į pietus nuo Salantų, prie kelio , tarp Salanto ir Blendžiavos upių.

 Etimologija 

Pavadinimas kilęs iš asmenvardžio Skaudas. XVI a. atsiradusią vardo formą Skaudaičiai XIX a. – XX a. I pusėje palaipsniui išstūmė kita forma Skaudaliai, kurioje lietuvišką priesagą –aitis pakeitė žemaičių tarmei priimtinesnė priesaga –alis. Rytinė kaimo dalis, kurioje gyveno išimtinai Žvinklio pavardę turintys ūkininkai, XX a. I pusėje neoficialiai buvo vadinama Žvinkliais.

Rašytiniuose šaltiniuose ir literatūroje rašomas , , , , .

 Geografija 

Kaimas plyti Salanto kairiojo kranto aukštumoje. Rytine dalimi teka Blendžiava, o šiaurės vakarinėje dalyje yra Pilsupio žemupis. Ribojasi su Imbare, Rekete, Sėleniais, Kūlsodžiu. Vakaruose Salantas kaimą skiria nuo Klausgalvų ir Kalnalio. Per kaimą praeina kelias , nuo kurio gyvenvietės centrinėje dalyje atsišakoja keliai į Kalnalį (veda iki Salanto upės) ir Reketę. Kaimo žemėse auga Degimų, Vaitkevičienės, Margalio, Beržynėlio, Eglynėlio ir Ožkinio krūmų miškai.


 Istorija 

Kaimas susiformavo XVI a., Valakų reformos metu. Jis priklausė Platelių dvarui. Rašytiniuose šaltiniuose Skaudaičių vardu pirmąkart paminėtas 1585 m. Platelių valdos inventoriuje. 1585 m. Kaimas priklausė Platelių seniūnijos Reketės vaitijai. Jame buvo 18 valakų dirbamos žemės ir gyveno 9, o 1593 m. – 32 valstiečių šeimos. Už valakais išskirstytų dirbamų žemių įsikūrė Skaudaičių užusienis, kuriame 1593 m. gyveno Reketės vaitas. 1750 m. Platelių seniūnijos Skaudalių kaime buvo 10 kiemų.Salantų bažnyčios 1750 m. vizitacijos aktas. – Salantų bažnyčios archyvas (b. n.)

XVIII a. pab. – XIX a. I pusėje Skaudaliuose gyveno vyskupo Motiejaus Valančiaus krikšto motina, tėvo sesuo Janina Valančiūtė-Žvinklevičienė (Žvinklienė).Julius Kanarskas. Valančiai Kalnalio bažnyčios 1793–1821 m. krikšto metrikų knygoje. – Salantų bažnyčia: istorija, meno vertybės ir žmonės. – Žemaičių praeitis. – Vilnius: Vilniaus dailės akademijos leidykla, 2011. – T. 15. – P. 350

1821 ir 1843 m. Skaudaičių kaime buvo 12, Skaudalių užusienyje – 5,Kazys Misius. Iš Salantų bažnyčios ir parapijos istorijos. – Salantų bažnyčia: istorija, meno vertybės ir žmonės. – Žemaičių praeitis. – Vilnius: Vilniaus dailės akademijos leidykla, 2011. – T. 15. – P. 73 1846 m. kaime – 10, užusienyje – 3 dūmai.Michał Gadon. Opisanie powiatu Telszewskiego w gubernii Kowieńskiej w dawnem Xięstwie Żmujdzkiem położonego. – Wilno, 1846. – S. 176

XIX a. II pusėje užusienis padalintas į dvi gyvenvietes: Skaudaičių ir Skaudučių užusienius, kurie XIX a. pab. sujungti į vieną valdą ir įkurtas Skaudelių dvaras. Skaudaičių kaime 1866 m. buvo 14 ūkių.1866 m. Salantų parapijos gyventojų katalikų statistika. – Lietuvos valstybės istorijos archyvas. – F. 37, BS, 1867. – B. 2547. – L. 844–845 Kaimą XX a. II pusėje pradėta oficialiai vadinti Skaudaliais, o rytinę dalį, kurioje visi ūkininkai buvo Žvinkliai, XX a. pr. pradėta neoficialiai vadinti Žvinkliais.

1923 m. Skaudelių dvare buvo 2 kiemai ir 81 gyventojas, o Skaudelių (Žvinklių) kaime – 30 ūkių ir 157 žmonės.Lietuvos apgyventos vietos. – Kaunas, 1925. – P. 120. Tarpukariu atidaryta pradinė mokykla, prie Blendžiavos upės veikė vandens malūnas. Buvo pravesta žemės reforma, kurios metu panaikintas ir išparceliuotas dvaras, o valakinio-gatvinio kaimo žemės išskirstytos į vienkieminius ūkius. Kaimui galutinai prigijo Skaudalių (iki XX a. vidurio rašoma Skaudeliai) vardas.

Pokariu Skaudaliai buvo kolūkio centras. Jį prijungus prie Imbarės kolūkio, kaimas liko pagalbine ūkio gyvenviete.

 Gyventojai 

 Žymūs žmonės 
 1902 m. gimė Lietuvos kariuomenės savanoris kūrėjas, visuomenės veikėjas, žurnalistas, tremtinys Edvardas Lenkauskis.
 1911 m. lapkričio 23 d. gimė liaudies menininkas, skulptorius, Kretingos rajono savivaldybės garbės pilietis Anicetas Puškorius.
 1954 m. birželio 14 d. gimė tautodailininkas, skulptorius, Lietuvos ir Kretingos rajono savivaldybės politinis ir visuomenės veikėjas Raimundas Puškorius.

 Kultūros ir gamtos paveldas 
Gamta
 Salantų regioninis parkas.
 Minijos ichtiologinis draustinis.

Kultūros paveldas
 Skaudalių senosios kapinės (XVI – XIX a.).
 Koplytėlė (1913 m.)Lietuvos TSR kultūros paminklų sąrašas. – Vilnius, 1973. – P. 666, eil. Nr. 1523
 Monumentalus kryžius kaimo pakelėje (XX a. pab.)
 Skaudalių alka su dubenuotais akmenimis (Imbarės k.)Vykintas Vaitkevičius. Senosios Lietuvos šventvietės: Žemaitija. – Vilnius: Diemedis, 1998. – P. 102–103 (Skaudaliai)

 Šaltiniai 

 Nuorodos 
 Skaudaliai: Kretingos krašto enciklopedija
 Skaudalių akmuo su dubenimi: Kretingos krašto enciklopedija 
 Skaudalių akmuo su dubeniu: Kultūros vertybių registras, u. k. 21121
 Koplytėlė: Kultūros vertybių registras, u. k. 9521

Kategorija:Kretingos rajono savivaldybės gyvenvietės